Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4985

7. Jegyzőkönyv Görögország gazdasági és ipari fejlődéséről A MAGAS SZERZŐDŐ FELEK, azzal az óhajjal, hogy a Görögországgal kapcsolatos egyes fontos, sajátos problémákat megoldják, MEGÁLLAPODTAK A KÖVETKEZŐ RENDELKEZÉSEKBEN: emlékeztetnek arra, hogy az Európai Gazdasági Közösség alapvető célkitűzései közé tartozik a tagállamok népei életszínvonalának és munkafeltételeinek a folyamatos javítása és gazdaságaik harmonikus fejlesztése, a különböző régiók között fennálló különbségek és a kevésbé kedvező helyzetben lévő régiók elmaradottságának a csökkentése révén; tudomásul veszik azt a tényt, hogy a görög kormány már hozzáfogott egy olyan iparosítási és gazdaságfejlesztési politika megvalósításához, amelynek célja, hogy a görögországi életszínvonalat a többi európai nemzetével összehangolják, kiküszöböljék az alulfoglalkoztatottságot, miközben fokozatosan kiegyenlítik a fejlettség szintje tekintetében mutatkozó regionális eltéréseket; elismerik, hogy közös érdekük az ilyen politika céljainak a teljesülése; megállapodnak abban, hogy e célból javasolják, hogy a közösségi intézmények hajtsák végre az EGK-Szerződésben meghatározott valamennyi eszközt és eljárást, különösen a Közösség fent említett céljai megvalósítására szánt közösségi források megfelelő felhasználásával; elismerik különösen, hogy az EGK-Szerződés 92. és 93. cikkének alkalmazásában szükséges figyelembe venni a gazdaság bővítésének és a lakosság életszínvonala emelésének a céljait. 2004/60/II. szám ZÁRÓOKMÁNY A ZÁRÓOKMÁNY SZÖVEGE ŐFELSÉGE A BELGÁK KIRÁLYÁNAK, ŐFELSÉGE DÁNIA KIRÁLYNŐJÉNEK, A NÉMETORSZÁGI SZÖVETSÉGI KÖZTÁRSASÁG ELNÖKÉNEK, A GÖRÖG KÖZTÁRSASÁG ELNÖKÉNEK, A FRANCIA KÖZTÁRSASÁG ELNÖKÉNEK, ÍRORSZÁG ELNÖKÉNEK, AZ OLASZ KÖZTÁRSASÁG ELNÖKÉNEK, Ő KIRÁLYI FENSÉGE A LUXEMBURGI NAGYHERCEGNEK, ŐFELSÉGE HOLLANDIA KIRÁLYNŐJÉNEK, ŐFELSÉGE NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA KIRÁLYNŐJÉNEK, meghatalmazottjai és AZ EURÓPAI KÖZÖSSÉGEK TANÁCSA, amelyet az elnöke képvisel, akik az ezerkilencszázhetvenkilencedik év május havának huszonnyolcadik napján Athénban abból a célból gyűltek össze, hogy a Görög Köztársaságnak az Európai Gazdasági Közösséghez és az Európai Atomenergia-közösséghez történő csatlakozásáról szóló szerződést aláírják, megállapították, hogy az Európai Közösségek és a Görög Köztársaság közötti konferencián a következő szövegeket dolgozták ki és fogadták el: I. Szerződés a Görög Köztársaságnak az Európai Gazdasági Közösséghez és az Európai Atomenergia-közösséghez történő csatlakozásáról; II. A Görög Köztársaság csatlakozásának feltételeiről és a szerződések kiigazításáról szóló okmány; III. az alább felsorolt szövegek, amelyeket a Görög Köztársaság csatlakozásának feltételeiről és a szerződések kiigazításáról szóló okmányhoz csatoltak: A. I. melléklet: a csatlakozási okmány 21. cikkében hivatkozott lista, II. melléklet: a csatlakozási okmány 22. cikkében hivatkozott lista, III. melléklet: a csatlakozási okmány 36. cikkének (1) és (2) bekezdésében említett termékek listája, IV. melléklet: a csatlakozási okmány 114. cikkében említett termékek listája, V. melléklet: a csatlakozási okmány 115. cikkének (1) bekezdésében hivatkozott lista, VI. melléklet: a csatlakozási okmány 115. cikkének (3) bekezdésében hivatkozott lista, VII. melléklet: a csatlakozási okmány 117. cikkének (1) bekezdésében hivatkozott lista, VIII. melléklet: a csatlakozási okmány 128. cikkében hivatkozott lista, IX. melléklet: a csatlakozási okmány 142. cikkének (1) bekezdésében hivatkozott lista, X. melléklet: a csatlakozási okmány 142. cikkének (2) bekezdésében hivatkozott lista, XI. melléklet: a csatlakozási okmány 144. cikkében hivatkozott lista, XII. melléklet: a csatlakozási okmány 145. cikkében hivatkozott lista; B.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes